
LĒMUMS
Tukumā 

2026. gada 24. septembrī						Nr. TND/1-1.1/26/488 
(prot. Nr. 10, 39. §)

Par pašvaldības kustamās mantas – apauguma (koksnes) nekustamajā īpašumā Tulpju ielā 3, Tukumā, Tukuma novadā, atsavināšanu un izsoles noteikumu apstiprināšanu

Tukuma novada pašvaldības (turpmāk – pašvaldība) bilancē ir nekustamais īpašums Tulpju ielā 3, Tukumā, Tukuma novadā, ar kadastra numuru 9001 001 0620, 0,4996 ha platībā, ar kadastra apzīmējumu 9001 001 0620 (turpmāk – nekustamais īpašums). Nekustamais īpašums nav reģistrēts zemesgrāmatā.
Nekustamajā īpašumā tiks veikta kustamās mantas – apauguma (koksnes) nozāģēšana, savākšana un izvešana.
Publiskas personas mantas atsavināšanas likuma 3. panta otrā daļa noteic – publisku personu mantas atsavināšanas pamatveids ir mantas pārdošana izsolē, 4. panta pirmā daļa noteic – atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 6. panta otrā daļa noteic – atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, 8. panta ceturtā daļa noteic – atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta.
Publiskas personas mantas atsavināšanas likuma 1. panta pirmās daļas 6. punkts noteic, ka nosacītā cena ir kustamās mantas vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem.
Saskaņā ar sertificēta vērtētāja sabiedrības ar ierobežotu atbildību “TF Universal”, reģistrācijas Nr. 41503053180 (turpmāk – SIA “TF Universal”) (eksperts augošu koku novērtēšanā Oļegs Aleksejevs, sertifikāts Nr. 494 M) 2026. gada 14. augusta slēdzienu Nr. 2026/89 apauguma (koksnes) tirgus vērtība ir 400,00 euro (četri simti euro) bez pievienotās vērtības nodokļa (turpmāk – bez PVN). Apauguma (koksnes) nosacītā cena ir 400,00 euro (četri simti euro).
Pamatojoties uz minēto, Tukuma novada domes Īpašumu apsaimniekošanas un privatizācijas komisija (turpmāk – Komisija) 2026. gada 3. septembra sēdē sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu atsavināt apaugumu (koksne) elektroniskā izsolē ar augšupejošu soli par izsoles sākumcenu (nosacīto cenu) 400,00 euro (četri simti euro) bez PVN.
Pamatojoties uz Pašvaldību likuma 10. panta pirmās daļas 17. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. un 2. punktu, Publiskas personas mantas atsavināšanas likuma 1. panta pirmās daļas 6. punktu, 3. panta otro daļu, 4. panta pirmo daļu, 6. panta otro daļu, 8. panta ceturto daļu un 10. panta otro daļu, Komisijas 2026. gada 3. septembra lēmumu, Tukuma novada dome nolemj:

[bookmark: _Hlk239327688]1. atsavināt pašvaldības kustamo mantu – apaugumu (koksni) nekustamajā īpašumā Tulpju ielā 3, Tukumā, Tukuma novadā, ar kadastra numuru 9001 001 0620, zemes vienībā ar kadastra apzīmējumu 9001 001 0620, 0,4996 ha platībā, pārdodot to elektroniskā izsolē ar augšupejošu soli. Pārdodamais apauguma (koksnes) apjoms – 34,24 m3,

2. apauguma (koksnes) izsoles sākumcenu noteikt 400,00 euro (četri simti euro) bez PVN. Pievienotās vērtības nodoklis tiks piemērots atbilstoši Pievienotās vērtības nodokļa likuma normām, ņemot vērā izsoles uzvarētāja statusu,

3. apstiprināt apauguma (koksnes) izsoles noteikumus Nr. 72 (pielikumā),

4. uzdot Komisijai organizēt apauguma (koksnes) izsoli, 

5. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

6. uzdot pašvaldības izpilddirektoram Ivaram Liepiņam veikt kontroli par lēmuma izpildi.



Domes priekšsēdētājs						Gundars Važa

